ดอกรักริมทาง

ดอกรักริมทาง เป็นละครรักโรแมนติก-ดราม่า-คอมมาดี้ ของบริษัท เอ็กแซ็กท์ และ ซีเนริโอ จำกัด สร้างจากบทประพันธ์ นวนิยายของ ชูวงศ์ ฉายะจินดา ดอกรักริมทาง * ชูวงศ์ ฉายะจินดา กำกับการแสดงโดย นิพนธ์ ผิวเณร นำแสดงโดย สุกฤษฎิ์ วิเศษแก้ว และ วรรณรท สนธิไชย ออกอากาศทุกวันจันทร์-พฤหัสบดี ทางสถานีวิทยุโทรทัศน์กองทัพบกช่อง 5 เริ่มออกฉายวันแรกวันที่ 10 พฤษภาคม พ.ศ. 2553 และฉายตอนสุดท้ายเมื่อวันที่ 28 มิถุนายน พ.ศ. 2553

 นักแสดง 
 สุกฤษฎิ์ วิเศษแก้ว รับบท ปฐวี
ตากล้องหนุ่มหล่อ สุดเพอร์เฟ็กต์ ขวัญใจสาวๆ คบหาเป็นแฟนกับเจนจิรา ดาราสาวชื่อดัง
และเป็นเจ้าของบ้านที่อนุสร์ต้องปลอมตัวเข้ามาตามหาพินัยกรรมของพ่อ
 วรรณรท สนธิไชย รับบท อนุสร์ พัฒนปรีดี (นุสร์) / อนุชา ใจซื่อ (อู๊ด)
สาวสวย เปรี้ยว เพิ่งเรียนจบจากเมืองนอก ถูกจิตรีภรรยาน้อยของพ่อโกงสมบัติทุกอย่างไป
จึงต้องปลอมตัวเป็นผู้ชายเพื่อเข้ามาตามหาพินัยกรรมในบ้านของปฐวี ที่จิตรีขายต่อให้
 พิชญา เชาวลิต รับบท เจนจิรา 
ดาราสาวสวยชื่อดัง เป็นน้องสาวของจิตรี คบหาเป็นแฟนของปฐวีเพราะหน้าตาและฐานะที่เพียบพร้อม
เป็นคนฟุ้งเฟ้อทะเยอะทะยาน เอาแต่ใจตัวเอง ชอบเอาชนะ ไม่ถูกชะตาและเกลียดขี้หน้าอนุสร์ตั้งแต่แรกเห็น
 ปานวาด เหมมณี รับบท จิตรี
อดีตดารา เป็นพี่สาวเจนจิรา หวังรวยทางลัดโดยการจับผู้ชายกระเป๋าหนัก ในที่สุดก็คว้าอรรณพ พ่อของอนุสร์ มาได้
จนทำให้ครอบครัวอนุสร์ต้องแตกแยก แต่อยู่กินกันได้ไม่นาน จิตรีก็แอบคบชู้กับสิทธิศักดิ์
 อนุชิต สพันธุ์พงษ์ รับบท ธัญญ์ 
หนุ่มไฮโซเจ้าเสน่ห์ อารมณ์ดี เพื่อนรุ่นพี่ของอนุสร์ คอยช่วยเหลืออนุสร์ทุกอย่าง ตกหลุมรักพัดชาตั้งแต่แรกเห็น
 จรินทร์พร จุนเกียรติ รับบท พัดชา
สาวน้อย น่ารัก นิสัยช่างฝัน อ่อนโยน แต่เป็นคนไม่มีความมั่นใจ คิดอยู่เสมอว่าตัวเองไม่สวย
 อลิชา ไล่ศัตรูไกล รับบท ปวีณา
พี่สาวของปฐวี เป็นคนดูแลผลประโยชน์ต่างๆในครอบครัว รู้ทันเจนจิราทุกอย่าง จึงเป็นไม้เบื่อไม้เมากัน
คอยขัดขวางไม่ให้เจนจิราลงเอยกับปฐวี
 ชัยพล พูพาร์ต รับบท สิทธิศักดิ์ 
อดีตบาร์เทนเดอร์หนุ่ม ชู้รักของจิตรี ทั้งคู่ลักลอบมีความสัมพันธ์กันมานาน พอสามีจิตรีตายเลยขยับฐานะมาเป็นผู้ช่วย
เป็นมือเป็นเท้าทำเรื่องชั่วๆ ให้จิตรี
 กาญจนา จินดาวัฒน์ รับบท นวลจันทร์
แม่ของปฐวี ที่ไม่ชอบเจนจิรา เพราะรู้ว่าเจนจิราคบปฐวีเพื่อเงิน
 โฉมฉาย ฉัตรวิไล รับบท ป้าอุ้ง
เป็นคนที่นวลจันทร์ส่งให้ไปอยู่บ้านของปฐวี เพื่อดูแลบ้าน และกันท่าเจนจิรา
 ชนานา นุตาคม รับบท ไพลิน
แม่ของพัดชา เป็นเพื่อนสนิทของนวลจันทร์
 ทรงสิทธิ์ รุ่งนพคุณศรี รับบท วินัย
พ่อของพัดชาและเป็นสามีของไพลิน
 วิชุดา พินดั้ม รับบท มีนาคม
ผู้จัดการดาราของเจนจิรา
 อู๊ด เป็นต่อ รับบท หนึ่ง
เป็นลูกน้องของปฐวี ที่บริษัท
 เดชบดินทร์ ฉายทองดี รับบท ทินกร
ผู้ช่วยของปฐวี เป็นคนขยันขันแข็ง ตั้งใจทำงาน สนิทกับปฐวีมาก แต่เพราะเข้าใจผิดว่าปฐวีเป็นเกย์ที่คิดจะเคลมตน
เลยพยายามตีตัวออกห่าง
 อนุวัฒน์ นิวาตวงศ์ รับบท อรรณพ พัฒนปรีดี
พ่อของอนุสร์

 เพลงประกอบละคร 
พ.ศ.2553
 เพลง ให้ฉันได้รู้ที ขับร้องโดย สุกฤษฎิ์ วิเศษแก้ว อัลบั้ม Bie Love Series (เพลงเปิด)
 เพลง เผลอรักหมดใจ ขับร้องโดย สุกฤษฎิ์ วิเศษแก้ว อัลบั้ม Bie Love Series (เพลงปิด)
 การออกอากาศในประเทศจีน 
ดอกรักริมทาง ออกอากาศทางสถานีโทรทัศน์อันฮุยทีวีของจีน ในเดือนกุมภาพันธ์ 2554 และได้รับการจัดอันดับ เป็นละครที่มีเรตติ้งสูงเป็นอันดับที่ 2 ของซี่รี่ส์ทั้งหมดที่ออกอากาศในเดือนนั้นดอกรักริมทาง อันดับ2 ละครในจีน   อีกทั้ง ดอกรักริมทาง ยังได้รับความนิยมสูงสุดเป็นอันดับหนึ่งของซี่รี่ส์ต่างประเทศ ในเว็บไซต์ PPS ชื่อดังของจีนดอกรักริมทาง ในเว็บไซต์ PPSของจีน 

 รางวัล 
 งานประกาศผลรางวัล รางวัล ผู้เข้าชิง ผลรางวัล หมายเหตุทีวีอินไซด์ ฮอท อวอร์ด 2010 นางร้าย Hot แห่งปี ปานวาด เหมมณี สุดสัปดาห์ Young & Smart Vote 2010 นักแสดงชายยอดนิยม สุกฤษฎิ์ วิเศษแก้ว ได้รับอันดับ 2คมชัดลึก อวอร์ด ครั้งที่ 8 นักแสดงชายยอดนิยม สุกฤษฎิ์ วิเศษแก้ว  ละครไทยยอดนิยม "ดอกรักริมทาง" รางวัลนาฏราช ครั้งที่ 2 เพลงละครยอดเยี่ยม เพลง เผลอรักหมดใจผู้ขับร้อง สุกฤษฎิ์ วิเศษแก้ว TV Drama Awards 2011'บี้-ป้อง' ซิวรางวัล 'TV Drama Awards 2011' กลับไทย รางวัลพระเอกยอดนิยม สุกฤษฎิ์ วิเศษแก้ว  เป็นรางวัลที่จัดขึ้นในประเทศจีน

 อ้างอิง 

แหล่งข้อมูลอื่น
 “ดอกรักริมทาง” ออกอากาศทุกคืนวันจันทร์-พฤหัสบดี  20.20 น.ช่อง 5 
 “ดูละครดอกรักริมทาง 

หมวดหมู่:นวนิยายไทย
หมวดหมู่:ละครโทรทัศน์ช่อง 5
หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์ไทยในปี พ.ศ. 2553